Þorrablót+2011

Miðvikudaginn 9. Febrúar 2011 var þorrablót hjá 6. bekk í Hofsstaðaskóla. Við vorum alveg nokkrar vikur að undirbúa þorrablótið með því að æfa og skapa en mesta vesenið var hjá Kristóferi og Rangnari þegar þeir voru að semja lagið. En á endanum náði allt að vera klippt saman og fínpússað og ´´general,, prufan sem allt var rúllað yfir og allt gert og hún tókst vel. Kristófer og Lahiru og einhver annar áttu að sjá um að hella gosi í glös en ég hélt að maður ætti að drekka mysu þannig að ég ætlaði að taka drykk með að heiman því ég hata mysu. Aðrir voru að raða diskum og hnífapörum og glösum en þurfti að hafa einhverja sérstaka diska og sprittkerti. Við mættum og borguðum inn. Svo voru skemmtiatriðin. Það voru þjóðsögurnar: 9 herramannsdætur, Sálin hans Jóns míns og Bakkabræður. Svo var stelpudans 2 af þeim og fimleikasýningar hjá Bjarka og Davíð. Ég var í enskuleikritinu sem var þjóðsaga frá Króatíu, Strákadansinum, söngnum hjá mér, Ægi, Arnari og Hauki og svo söng ég í laginu þeirra Kristófers og Ragnars. Svo var borðað: harðfisk, hákarl, flatkökur, rengi, slátur, sviðasulta og rúgbrauð,svínasulta og drukkið var gos. Kristófer sat við hliðina á mér og gat ekki borðað hákarl og þorði ekki að smakka. Sumir smökkuðu nýtt eins og hrútspunga, hákarl og rengi og ég samdi meira að segja ljóð um matinn, Pungar, hákarl og rengi finnst mér ætti að finnast þar og hér í þennan mat eru sumir sem narta en maginn minn kýs að kvarta. Svo var dansinn og það var dansaður skottís, kúrekadans, vals, frjáls dans, ásadans og hringdans. Og viti menn allt fór eftir áætlum ég samdi líka ljóð um dansinn. Hér er það Ég dansaði eins og ég væri vél Því úti var komið rosa él Samt fannst mér gaman að detta í vals Því ég dansaði hann á leiðinni til Bíldudals.